Συζήτηση Βικιπαίδεια:Αγορά/Πνευματικά Δικαιώματα Δημοσίων Λειτουργών

message: Αντιγράφω από την Αγορά και συνεχίζω:

message: Με μεγάλη χαρά, διαπίστωσα τη μετακίνηση του κράτους από πρακτικές πολλών δεκαετιών: Το Εθνικό Τυπογραφείο http://www.et.gr διαθέτει το σύνολο των ΦΕΚ επιτέλους σε όλους, δωρεάν, από το διαδίκτυο. Αγαπητοί Βικιπαιδιστές, καλησπέρα σας. --Focal Point 21:09, 20 Αυγούστου 2010 (UTC)
replies: text: Να κι ένα βήμα προς το σύγχρονο, δυτικού τύπου, πολιτισμό. Πληρώνουμε φόρους και είναι λογικό έχουμε δωρεάν δικαίωμα στην πρόσβαση του έργου των κρατικών υπηρεσιών. Το επόμενο βήμα θα είναι η ελεύθερη χρήση του περιεχομένου (όχι για τα ΦΕΚ φυσικά αλλά για ένα σωρό άλλες πληροφορίες). Ευσεβείς πόθοι;--Dipa1965 13:31, 23 Αυγούστου 2010 (UTC)

text: Ναι, ένα από τα παράπονά μου επιτέλους βρήκε την λύση του. Πιστεύω ότι είμαστε σε καλό δρόμο. Πολλές υπηρεσίες πλέον αρχίζουν και διαθέτουν υλικό στο διαδίκτυο (αν όχι ελεύθερα, τουλάχιστον δωρεάν). Μετά τα αρχεία της ΕΡΤ έχουμε και το Εθνικό Οπτικοακουστικό Αρχείο. Ορίστε και μια γεύση από το επόμενο βήμα. Εγώ είμαι ενθουσιασμένος. --geraki Talk 10:25, 24 Αυγούστου 2010 (UTC)

text: Σε ποιο δρόμο βρισκόμαστε κρίνεται μόνο μέσα στην βικιπαίδεια, και όχι σύμφωνα με το τι κάνουν άλλοι. Η απελευθέρωση των ΦΕΚ είναι μια σημαντική επιπλέον πηγή. Στο χέρι μας είναι να την αξιοποιήσουμε, και όχι να την αγνοήσουμε. Ας ανασκουμπωθούμε, και ας αφήσουμε τα περί «πρωτογενών πηγών», «εγκυκλοπαιδικότητας» και άλλα πολλά κουραφέξαλα, τα οποία αμέσως εκφράζονται μόλις χρησιμοποιήσει κάποιος κάποια ακράδαντη πηγή προηγουμένων ημερών. --Μυρμηγκάκι 13:04, 27 Αυγούστου 2010 (UTC)
thread_title: Τα καλά νέα

message: Στο http://www.digitalgreece2020.gr/archives/426 αναφέρεται ότι στο πλαίσιο του Digital Greece 2020 προτάθηκαν οι εξής μεσοπρόθεσμες και μακροπρόθεσμες δράσεις :
*G.4.1. Δ1 Ελεύθερη διάθεση δεδομένων, λογισμικού και περιεχομένου δημοσίων αρχών
**Θεσμική κατοχύρωση μέχρι τα τέλη του 2011:
**Ουσιαστική εφαρμογή σε όλο το εύρος του δημοσίου τομέα μέχρι τα τέλη του 2013
*G.4.2. Δ2 Αναθεώρηση του Ν. 2121/1993 σχετικά με τις εξαιρέσεις περί πνευματικής ιδιοκτησίας
**Θεσμική αλλαγή μέχρι τα μέσα του 2012
*G.4.3. Δ3 Βελτίωση της λειτουργίας των Οργανισμών Συλλογικής Διαχείρισης
**Θεσμική αλλαγή μέχρι τα μέσα του 2012
Από ότι φαίνεται μερικές φορές η φωνή βοώντος εν τη ερήμω μερικές φορές εισακούγεται. Άντε να δούμε αν η πρόταση δράσεων θα μεταμορφωθεί σε δράση! Αισιοδοξείτε!--Focal Point 10:04, 13 Ιουνίου 2011 (UTC)
replies: text: :Από τα όσα εκτίθενται στην πιο πάνω σελίδα, είναι μάλλον ή βέβαιο πως τα παραπάνω θα γίνουν πράξη! Άρα δεν ήταν και τόσο "φωνή βοώντος εν τη ερήμω"! --Ttzavarasσυζήτηση 10:18, 13 Ιουνίου 2011 (UTC)
Τις ευχαριστίες μου στον Χρήστης:Ttzavaras που το είδε και με ειδοποίησε (όχι μην νομίζετε ότι τα βλέπω όλα μόνος μου). --Focal Point 12:15, 13 Ιουνίου 2011 (UTC)
thread_title: Καλών νέων συνέχεια

message: Όλο και περισσότερο εμφανίζονται sites της κεντρικής κυβέρνησης, π.χ. το http://apografi.gov.gr/, που έχουν πνευματικά δικαιώματα cc-by-sa. Ανάμεσα σε αυτά είναι και τα http://geodata.gov.gr/geodata/ που μιλούν για CC BY v.3.0 (δες εδώ). Αν το ψάξει κανείς όμως καλύτερα βλέπει ότι «Για τα ψηφιακά υπόβαθρα της Κτηματολόγιο Α.Ε. η άδεια χρήσης είναι: http://gis.ktimanet.gr/wms/ktbasemap/default.aspx », κάτι που μας οδηγεί σε άλλη οθόνη και εκεί κάπου δεξιά αναφέρει: ΕΙΔΙΚΟΙ ΟΡΟΙ, με σύνδεσμο στο παρακάτω κειμενάκι: 
"Η ΚΤΗΜΑΤΟΛΟΓΙΟ Α.Ε. δεν έχει, προς το παρόν, ανακοινώσει την
πολιτική διάθεσης των υπηρεσιών και προϊόντων της, διαδικασία η οποία
αναμένεται να ολοκληρωθεί εντός του προσεχούς χρονικού διαστήματος
και η οποία προβλέπεται να αναρτηθεί στην ιστοσελίδα της εταιρείας.
Ως εκ τούτου και μέχρι ανακοινώσεως της ανωτέρω πολιτικής, θα θέλαμε
να σας ενημερώσουμε ότι απαγορεύεται ρητά οποιασδήποτε μορφής
εμπορική χρήση ή εκμετάλλευση της διαδικτυακής υπηρεσίας θέασης."
Απαγορεύεται λοιπόν ρητά... Περαστικά μας για το πισωγύρισμα. --Focal Point 06:24, 16 Οκτωβρίου 2011 (UTC)
* Να σχολιάσω ότι όπως είναι γραμμένο φαίνεται η απαγόρευση να αφορά τη θέαση της σελίδας, αλλά όχι τη χρήση των περιεχόμενων της. Σε αυτή τη περίπτωση θα έπρεπε να αναφέρει ότι «απαγορεύεται ρητά οποιασδήποτε μορφής εμπορική χρήση ή εκμετάλλευση των κειμένων και των εικόνων του ιστοτόπου». Ο καθένας όπως το βλέπει :Ρ. --C Messier 11:31, 15 Απριλίου 2013 (UTC)
thread_title: Αποφασιστικά βήματα προς τα εμπρός με το εκάστοτε πισωγύρισμα

message: Δεύτερος κύκλος Διαβούλευσης για την Ελεύθερη Διάθεση Δημοσίων Δεδομένων που ολοκληρώθηκε την 1η Φεβρουαρίου 2011. Κρίμα. --Focal Point 06:24, 16 Οκτωβρίου 2011 (UTC)
thread_title: Δημόσια διαβούλευση που δεν πήραμε καθόλου είδηση